CELEX: 32007D0795
Language: et
Date: 2007-12-04 00:00:00
Title: 2007/795/EÜ: Komisjoni otsus, 4. detsember 2007 , mis käsitleb ühenduse rahalist toetust toiduohutuse, loomade tervise ja heaolu ning zootehnika valdkondi käsitlevate uuringute, mõju hindamiste ja muud liiki hindamiste kulude katmiseks aastal 2007

7.12.2007   
            
            
               ET
            
            
               Euroopa Liidu Teataja
            
            
               L 322/34
            
         
      KOMISJONI OTSUS,
   4. detsember 2007,
   mis käsitleb ühenduse rahalist toetust toiduohutuse, loomade tervise ja heaolu ning zootehnika valdkondi käsitlevate uuringute, mõju hindamiste ja muud liiki hindamiste kulude katmiseks aastal 2007
   (2007/795/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artiklit 20,
   ning arvestades järgmist:
   
               (1)
            
            
               Vastavalt otsusele 90/424/EMÜ võib ühendus võtta või aidata liikmesriikidel või rahvusvahelistel organisatsioonidel võtta tehnilisi ja teaduslikke meetmeid, mis on vajalikud ühenduse veterinaaria valdkonda käsitlevate õigusaktide täiendamiseks ning veterinaariahariduse või -koolituse arendamiseks.
            
         
               (2)
            
            
               Toiduohutuse, loomade tervise ja heaolu ning zootehnika valdkondi käsitlevad uuringud, mõju hindamised ning süstemaatilised ja õigeaegsed kuluprogrammide hindamised on vajalikud neis valdkondades võetud meetmete elluviimiseks ning nendega toetatakse loomade kaitset ja heaolu käsitlevas ühenduse tegevuskavas (2006–2010) sätestatud meetmeid.
            
         
               (3)
            
            
               Iga ülesande täitmiseks on sõlmitud konkreetne leping vastavalt hindamisalasele raamkokkuleppele, mille kohta esitati pakkumiskutse 2004. aastal. Kõnealused lepingud sõlmitakse vastavalt raamkokkuleppele komisjoni ja valitud töövõtja vahel.
            
         
               (4)
            
            
               Toiduohutuse, loomade tervise ja heaolu ning zootehnika valdkonda käsitlevatel uuringutel, mõju hindamistel ja muud liiki hindamistel on oma osa ühenduse veterinaaria valdkonda käsitlevate õigusaktide ning veterinaariahariduse või -koolituse edasisel arendamisel ja nendega toetatakse ka loomade kaitset ja heaolu käsitlevas ühenduse tegevuskavas (2006–2010) sätestatud meetmeid.
            
         
               (5)
            
            
               Seetõttu on asjakohane, et ühendus rahastab 2007. aastal toiduohutuse, loomade tervise ja heaolu ning zootehnika valdkonda käsitlevaid uuringuid, mõju hindamisi ja muud liiki hindamisi. Kõnealuste meetmete rahastamiseks eraldatav maksimaalne summa tuleb kindlaks määrata.
            
         
               (6)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON TEINUD JÄRGMISE OTSUSE:
   Ainus artikkel
   Lisas esitatud meetmed on heaks kiidetud ja neid rahastatakse Euroopa ühenduste 2007. aasta eelarve realt 17 04 02 01 maksimaalselt 700 000 euro ulatuses.
   
      Brüssel, 4. detsember 2007
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 224, 18.8.1990, lk 19. Otsust on viimati muudetud määrusega (EÜ) nr 1791/2006 (ELT L 363, 20.12.2006, lk 1).
   
      LISA
      Valdkond: toiduohutus, loomade tervis ja heaolu ning zootehnika.
      Õiguslik alus: nõukogu 26. juuni 1990. aasta otsus 90/424/EMÜ kulutuste kohta veterinaaria valdkonnas.
      Strateegilised eesmärgid: Loomade kaitset ja heaolu käsitlevas ühenduse tegevuskavas aastateks 2006–2010 (1) on sätestatud mitmeid meetmed, eelkõige loomade kaitset ja heaolu käsitlevate praeguste miinimumstandardite ajakohastamine ja loomade heaolu normeeritud näitajate kehtestamine. Loomade transpordi suhtes on teadlastest ekspertide nõuanded osutanud, et on vaja uusi eeskirju veo kestuse ja loomade laadimistiheduse kohta. Seetõttu märkis komisjoni volinik Kyprianou 2007. aasta oktoobris põllumajanduse nõukogus mitu korda, et komisjon tegeleb selle küsimusega ja tahab esitada 2009. aastal ettepaneku nõukogu määruse (EÜ) nr 1/2005 (2) läbivaatamise kohta.
      Loomade heaolu märgistuse küsimuses nõutakse tegevuskavas, et komisjon esitaks aruande kanaliha ja kanalihatoodete võimaliku kohustusliku märgistamiskava kohta, mis põhineb loomade heaolustandardite järgimisel, ning et komisjon annaks nõukogule ja Euroopa Parlamendile aru, kuidas kavatsetakse edaspidi kohaldada loomade heaolu käsitlevates õigusaktides sätestatud mõõdetavaid näitajaid. Samuti palus nõukogu komisjoni 2007. aasta maikuus, (3) et viimane esitaks nõukogule aruande loomade heaolu märgistuse kohta, mille alusel seda küsimust põhjalikult arutada. Seetõttu on vaja läbi viia laiem uuring loomade heaolu märgise kasutuselevõtu mõjude ja loomade heaolu mõõtmisega tegeleva keskuse tegevuse valdkonnas. Kõnealune keskus võiks olla Euroopa koordineerimisasutuseks, mis tegeleb loomade heaoluga seotud erinevate algatustega (normeeritud heaolunäitajate kehtestamine/tõendamine, auditeerimiskavad, olemasolevate sertifitseeritud märgiste andmebaasid).
      Tegevusassigneeringud: eri liiki uuringud ja muud komisjoni ettepanekute kavandamist ning ettevalmistamist toetavad teenused.
      2007. aastaks on paika pandud uuringud ning muud toetavad teenused, millega rakendatakse loomade kaitset ja heaolu käsitlevat ühenduse tegevuskava aastateks 2006–2010, ja valmistatakse eelkõige ette loomade transporti ja loomade tapmist käsitlevaid mõju hindamisi ning nõukogule esitatavat aruannet, milles käsitletakse loomade heaolu märgistuse süsteeme.
      Assigneeringud 2007. aastaks: 17 04 02 01 – Muud meetmed veterinaaria, loomade heaolu ja rahvatervise valdkonnas: 700 000 eurot.
      Kavandatud erimeetmete arv: umbes neli.
      Kõik meetmed tuleb ellu viia riigihanke üldeeskirjade ning raamkokkuleppe kohaselt sõlmitavate konkreetsete lepingute alusel. Konkreetsed lepingud kirjutatakse alla 2007. aasta viimases kvartalis.
      
         (1)  Komisjoni teatis Euroopa Parlamendile ja nõukogule loomade kaitset ja heaolu käsitleva ühenduse tegevuskava kohta aastateks 2006–2010 (KOM(2006) 13 (lõplik)).
      
         (2)  ELT L 3, 5.1.2005, lk 1.
      
         (3)  Loomade heaolu käsitlev konverents – Kas märgistamisest on kasu? Nõukogu järeldused: http://www.consilium.europa.eu/ueDocs/cms_Data/docs/pressData/en/agricult/94008.pdf